VK Bečej
<s>Vaterpolo klub Bečej je bivši vaterpolo klub iz Bečeja.</s><s>Klub je osnovan 1947. godine, a zbog loše finansijske situacije ugašen je 2002. godine.</s>

<s>Istorija 
Klub je osnovan 1947. godine.</s><s>Prvo vaterpolo igralište u Bečeju se nalazilo na kanalu između dva Šlajza, početkom šezdesetih klub prelazi na novi bazen olimpijskih dimenzija u centru grada, dok je zatvoreni bazen otvoren 1987. godine.</s>

<s>Šezdesetih godina je ušao u Drugu saveznu ligu, gde je igrao pune dve decenije.</s><s>Početkom osamdesetih je počeo uspon kluba, a prvo je dve sezone proveo u Prvoj B saveznoj ligi, pre nego što je 1983. ušao u Prvu saveznu ligu Jugoslavije.</s><s>U prvoligaškom društvu su se zadržali do raspada SFRJ, a Bečej je sa takmičenjem nastavio u Prvoj ligi SR Jugoslavije.</s><s>Polovinom devedesetih Bečej je postao dominantan u jugoslovenskom vaterpolu, pa je uspeo da od 1996. do 2001. osvoji šest duplih kruna (prvenstvo i kup) zaredom.</s>

<s>Najveći uspeh u svojoj istoriji klub je ostvario 2000. godine, kada je postao prvak Evrope, a u finalu 27. maja su savladali zagrebačku Mladost sa 11:8.</s><s>Zanimljivo je da su do tog trofeja stigli bez poraza, imali su deset pobeda i jedan nerešen rezultat, koji je ostvaren na gostovanju nemačkom Špandau 04.</s><s>Aleksandar Šapić je te sezone sa 39 postignutih golova bio najbolji strelac Lige šampiona.</s><s>Pored te sezone kada su postali prvaci Evrope, još tri puta su su stizali do završnog turnira.</s><s>Prvi put, 1997. godine su osvojili četvrto mesto u Napulju.</s><s>Već naredne sezone, takođe u Napulju, su stigli do finala u kome su poraženi od Splitske banke.</s><s>U Splitu 2001. godine ponovo su bili četvrti.</s><s>Zbog finansijskih problema klub je ugašen 2002. godine.</s>

<s>Nakon gašenja VK Bečej u Bečeju osnovani su novi klubovi PVK Bečej 2005 i Vaterpolo akademija Bečej, prvi je osnovan 2005, a drugi 2007. godine.</s><s>Spajanjem ova dva kluba 2010. godine osnovan je VK Bečejac.</s>

<s>Uspesi</s>

<s>Šampionski sastav Bečeja 
Sastav osvajača titule prvaka Evrope 2000. godine.</s>

<s>Poznati igrači   
 Peter Biroš
 Slobodan Soro
 Goran Rađenović
 Dušan Damjanović
 Nikola Janović 
 Milan Jančić 
 Tamaš Molnar</s>

<s>Vidi još 
 VK Bečejac</s>

<s>Reference</s>

<s>Bečej
Bečej</s>

